Joosteswerwe Camping - Resensies
Marilyn B - Nov 2019
Enjoyed our one night stopover.
Off the beaten track and very peaceful. Hospitable hosts. Enjoyed our stay.
Udette K - Dec 2018
Kampering in 'n Karoo wonderwêreld.
Joosteswerwe was 'n ongelooflike wonderlike ervaring. Ons kinders is by ons kampplek kom haal om die bokke te melk en hanslammers te voer. Die wind het sterk gewaai met aankoms. Dis blykbaar nodig vir die windpompe om die damme vol te kry. Dit het darem later gaan lê. Ons het heerlik in die plaasdam geswem. Die gasvrou het basiese benodigdhede soos melk, koeldrank en gevriesde skaaptjoppies te koop. Vir ons uit Limpopo was hierdie Karoo ervaring baie interessant, besonders en een van die hoogtepunte van die vakansie al het ons net een aand oorgeslaap.
Anneke S - Apr 2018
Karoo - vrede en gasvryheid.
Die kampplek is na aan die natuur, maar nogsteeds gerieflik met kragpunte en baie netjies. Ons sal graag weer teruggaan Joosteswerwe toe.
Baie aangenaam. Sal dit beslis aanbeveel.
Corinne E - Oct 2017
Verwyderd van die wêreld.
Alhoewel ons slegs een aand gekamp het by Joosteswerwe, was dit voorwaar heerlik. Ons wens ons kon langer bly! Beeldskoon, ongelooflik rustig en afgesonder van die realiteit. Heerlik voëls gekyk ook. Enigste kritiek is dat dit bietjie duur is vir kamp. Ons sal wel graag weer besoek aflê en kan dit hoogs aanbeveel.
Isabel V - Sep 2017
Opregte boere gasvryheid.
Martin en Marje loop die ekstra myl om dit 'n aangename ervaring te maak. Sal vir seker weer daar wil bly.
Gerhard U - Jan 2017
Karoo-gasvryheid en ervaring op sy beste.
Dit is 'n pragtige plaas. Om net een aand te bly is 'n jammerte - jy het dan net nie genoeg tyd om die plaas te verken en mee te doen aan die interessante uitstappies nie. Goeie hout word voorsien. Moet beslis nie jou eie vleis neem nie: koop van die beste Karoo-skaapvleis en natuurlike soutmengsels op die plaas. Durf die koue, uniek geboude stort by die kampeerplek aan of doen bietjie moeite en stap 'n entjie vir die baie netjiese en ruim ablusiegeriewe met warm storte. Dit sou volmaak gewees het as daar warm storte en warm water vir die skottelgoed ...
Dit is 'n pragtige plaas. Om net een aand te bly is 'n jammerte - jy het dan net nie genoeg tyd om die plaas te verken en mee te doen aan die interessante uitstappies nie. Goeie hout word voorsien. Moet beslis nie jou eie vleis neem nie: koop van die beste Karoo-skaapvleis en natuurlike soutmengsels op die plaas. Durf die koue, uniek geboude stort by die kampeerplek aan of doen bietjie moeite en stap 'n entjie vir die baie netjiese en ruim ablusiegeriewe met warm storte. Dit sou volmaak gewees het as daar warm storte en warm water vir die skottelgoed by die kampeerplek was. In die wintermaande is dit net te koud om ver te stap daarvoor, maar mens kan seker nader ry ook.
Andre M - Dec 2015
Paradys vir 'n stadskind.
Gaste wat na Joosteswerwe Camping gekyk het, het ook belangstelling getoon in die volgende lekke plekke:
Plaas Kokerskolk, 8925, Noord-Kaap, ZAF ,